אפשר להגיע לאזור פוקט באמצעות:
אוטובוס:
נסיעה מבנגקוק לפוקט באוטובוס אורכת בין 12 ל14 שעות, לכן מומלץ לבצע אותה בלילה ולנסות לישון קצת במקום להפסיד יום. יש גם אוטובוסים המיועדים במיוחד לנסיעת לילה ובהם מיטות.
רכבת:
יוצאת מתחנת הרכבת המרכזית בבנגקוק (Hua Lamphong Train Station) ומגיעה עד לסורט-תאני (Surat Thani), משם יש להמשיך בנסיעה באוטובוס. זמן הנסיעה ברכבת נע בין 8 ל11 שעות (תלוי אם בחרתם ברכבת אקספרס או לא), זמן הנסיעה באוטובוס מסורט-תאני לפוקט אורכת בין 4 ל6 שעות.
טיסה:
טיסות לפוקט מגיעות מדי יום מקוסמוי, בנגקוק, צ’אנג מאי ופאטאיה. ראה מידע נוסף על טיסות פנימיות בתאילנד.
מעבורת:
מקופיפי יוצאות 7 מעבורות ביום (7:30,9:00,13:30,14:00,14:30) כאשר אורך ההפלגה משתנה ממעבורת למעבורת (בין שעתיים לשלוש שעות) ובהתאם גם המחיר (זמן הפלגה ארוך יותר=מחיר זול יותר).